Diari Oficial de la Generalitat Valenciana


Sumari del DOGV 4239, del 30-04-2002 (2002/4074)

ACORD de 26 de març de 2002, de la Comissió Territorial d'Urbanisme de Castelló, relatiu a la modificació del Pla General d'Ordenació Urbana sobre canvi d'ordenació en l'illa 391 del sòl urbà en el municipi de Vila-real.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4074


Data del document
:   26-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vila-real
    * pla d'urbanisme

ACORD de 26 de març de 2002, de la Comissió Territorial d'Urbanisme de Castelló, relatiu a la modificació del Pla General d'Ordenació Urbana sobre canvi d'ordenació en l'illa 391 del sòl urbà en el municipi de Vila-real. [2002/4074]
  
Vist l'expedient relatiu a la modificació del Pla General d'Ordenació Urbana sobre canvi d'ordenació en l'illa 391 del sòl urbà en el municipi de Vila-real, i de conformitat amb els següents:
  
Antecedents
  
Primer
  
El ple de l'Ajuntament de Vila-real va acordar exposar al públic la modificació en la sessió de 29 d'octubre de 2001, la qual cosa es va dur a terme mitjançant anuncis publicats en el periòdic Mediterráneo de 16 de novembre de 2001 i en el Diari Oficial de la Generalitat Valenciana de 20 de novembre de 2001. Transcorregut el període d'informació al públic, durant el qual es van formular dues al·legacions, el ple va aprovar provisionalment la modificació en sessió de 25 de febrer de 2002.
  
Segon
  
El projecte consta de memòria i plans.
  
Tercer
  
L'objecte de la modificació és introduir determinades alteracions en l'ordenació de l'illa 391 del sòl urbà del Vila-real. En concret l'objecte de la modificació consisteix en el següent:
  
a) La reordenació de volums edificables de l'illa 391 del Pla General, que passa de l'ordenació d'edificació semioberta (ESA) en forma de ?U?, mitjançant la descomposició del volum edificable, que es manté, en dos paral·lelepípedes paral·lels entre si i a l'avinguda del Riu Ebre, de la mateixa tipologia d'edificació i amb una amplària de 18,25 metres.
  
b) Qualificació de sòl dotacional públic de la xarxa secundària (sistema local en la terminologia del Pla General) de l'espai lliure d'edificació que, dins de l'illa 391, queda entre els dos blocs d'edificació resultants de la reordenació que s'ha fet referència, i s'atribueix a la zona central d'aquest la consideració de zona verda (amb qualificació LEL-1) i de vials de vianants a les dues franges que separen aquella dels blocs citats.
  
c) Delimitació d'una nova unitat d'execució amb el numero d'ordre 74, que comprén els terrenys de l'illa 391 i els confrontants del carrer de Saragossa.
  
Amb aquesta nova ordenació, segons s'assenyala en la memòria, es pretén crear un sòl dotacional públic (la zona verda citada) que descongestione el barri del Pilar, tenint en compte l'elevada densitat que té en relació als espais lliures existents, així com una millor distribució de beneficis i càrregues i aconseguir una adequada urbanització dels terrenys.
  
Aquesta reordenació de volums va ser efectuada en un primer moment a través d'un estudi de detall de l'illa 391, el qual va ser aprovat definitivament pel ple de l'Ajuntament del Vila-real per Acord de 28 d'abril de 1997. No obstant això, aquest estudi de detall va ser anul·lat per la sentència del Tribunal Superior de Justícia de la Comunitat Valenciana de 24 de juliol de 2001, que va considerar que la reordenació excedia de les limitades funcions pròpies d'un estudi de detall.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la present modificació puntual del Pla General de Vila-real ha sigut correcta, de conformitat amb el que estableix l'article 38 i els següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i els següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació està completa en compliment del que disposa l'article 27 en relació amb el 55.1 de la LRAU, així com en l'article 45 i els següents del RPCV.
  
Tercer
  
La modificació puntual del Pla General de Vila-real que ara s'examina suposa la introducció d'alteracions en l'ordenació detallada del sòl urbà.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i en aquests casos l'administració té àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan es tracte d'aquestes determinacions, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
La LRAU arreplega clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que està vedat a la resolució autonòmica d'aprovació qüestionar la interpretació de tal interés formulada pel municipi des de la seua mateixa representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
D'aquesta manera, i en el present cas, el control autonòmic s'ha de limitar a un estricte control de legalitat.
  
Quart
  
Durant la tramitació de la modificació s'han presentat diverses al·legacions que qüestionen la seua legalitat, això fonamentalment per considerar que aquesta, en realitat, té per objecte evitar el compliment de la sentència del Tribunal Superior de Justícia d'anul·lar l'estudi de detall a què ens hem referit en els antecedents. En aquest sentit, els al·legadors consideren que s'estaria fins i tot davant d'un supòsit de nul·litat de ple dret de l'article 103.4 de la Llei de la Jurisdicció Contenciosa Administrativa (seran nuls de ple dret els actes i les disposicions contraris als pronunciaments de les sentències, que es dicten amb la finalitat d'eludir el seu compliment). D'altra banda, s'ha plantejat també durant la tramitació de la modificació la qüestió de si aquesta vindria a legalitzar actuacions urbanístiques irregulars, la qual cosa exigiria l'aplicació de determinades especialitats procedimentals i de fons previstes en l'article 55.6 de la LRAU.
  
Tal com ja es va assenyalar en els antecedents, la reordenació de l'illa 391 que s'efectua en la modificació que ens ocupa es va efectuar en un primer moment per l'Ajuntament a través d'un estudi de detall aprovat el 28 d'abril de 1997. Aquest estudi de detall va ser anul·lat per la sentència del Tribunal Superior de Justícia de la Comunitat Valenciana per sentència de 24 de juliol de 2001. Aquesta sentència va anul·lar l'estudi de detall perquè aquest convertia 5.045 m² d'espai lliure privat en públics, la qual cosa excedia de les limitades funcions pròpies d'aquesta figura de planejament i no tenia empara en l'article 26.3 De la LRAU.
  
No es pot considerar que la present modificació tinga per objecte eludir el compliment de la referida sentència. Més aviat passa el contrari: ja que la reordenació de volums i creació d'un nou sòl dotacional no es podia efectuar mitjançant estudi de detall, l'execució de la sentència exigia precisament tramitar una modificació puntual del Pla General, tal com s'ha fet.
  
Com encertadament es recorda en els informes jurídics municipals, el Tribunal Suprem ha admés peculiaritats al règim general d'execució de sentències quan aquestes es refereixen a actes de contingut urbanístic. Així, segons la sentència del Tribunal Suprem de 6 de juny de 3514 VY: 3.813, Hi ha una consideració que, com a regla general, ha de ser tinguda en compte en les execucions de sentència en matèria urbanística. La naturalesa normativa del planejament, que serveix de cobertura a les llicències, i la seua modificabilitat en el temps, fan molt més elàstiques les execucions de sentència en aquest àmbit del que ho són en uns altres camps del procés contenciós, perquè el canvi de legislació aplicable és susceptible de generar inexecucions de sentència que difícilment tenen cabuda en d'altres àmbits administratius. I, en aquest sentit, en les ocasions en què s'han anul·lat instruments de planejament per raons formals, s'ha entés que la mateixa execució de sentència justifica que es tramite l'instrument adequat. Així succeeix en el supòsit previst en la sentència del Tribunal Suprem de 19 de maig de 6173 UA 3.638, en què l'anul·lació d'un estudi de detall per excedir-se de la seua funció ordenadora va implicar la tramitació d'una posterior modificació puntual del Pla. I encara més explícit és el pronunciament del Tribunal Suprem en la seua actuacions de 20 de novembre de 6846 HI 5.187, que afirma que la virtualitat de la decisió imposa l'adopció de totes les mesures que siguen necessàries per a complir el que s'ha acordat (nul·litat d'un estudi de detall i llicència d'obra referida a un solar determinat), però sense que tal decisió jurisdiccional puga impedir per si sola que l'ordenació urbanística que impedia la viabilitat de l'estudi i la llicència anul·lats no puga ser alterada a través de les vies procedimentals i la resta de requisits legals establits?.
  
En definitiva, no hi ha cap il·legalitat en el fet que aquella nova ordenació que l'Ajuntament de Vila-real va voler establir per a la illa 391 mitjançant l'estudi de detall anul·lat per raons formals puga ara establir-se mitjançant la modificació puntual que ens ocupa.
  
D'altra banda, tampoc no es pot sostenir que aquesta modificació legalitze actuacions urbanístiques irregulars, a l'efecte d'aplicar el que estableixen els articles 55.6 i 59.2 (últim paràgraf) de la LRAU. Aquests preceptes, com resulta de la seua interpretació sistemàtica i de conformitat amb el seu esperit i finalitat, es refereixen a aquelles modificacions de planejament que legalitzen actes edificatoris contraris al planejament i respecte dels quals procediria aplicar les mesures de protecció de la legalitat urbanística previstos per la legislació, però no entra dins del seu camp d'aplicació els supòsits com el que ens ocupa, en els quals l'Ajuntament tramita mitjançant modificació puntual del Pla General una reordenació de l'ordenació d'una illa, per a donar compliment a una sentència que considera que la dita reordenació no es pot dur a terme mitjançant un simple estudi de detall.
  
No hi ha, en definitiva, obstacle, en aquest punt, a l'aprovació definitiva de la modificació.
  
Cinqué
  
La modificació que s'examina no suposa increment d'edificabilitat, sinó una reordenació de la prèviament existent, per la qual cosa es compleix plenament el que disposa l'article 55.3 de la LRAU. A més, la modificació es fonamenta en criteris que es poden entendre d'interés públic, en particular des de la perspectiva del resultat final que propícia l'increment dels espais dotacionales públics. L'Ajuntament de Vila-real, en particular en els seus extensos i encertats informes tècnics i jurídics, ha justificat la plena legalitat de les determinacions contingudes en la modificació, la qual s'ajusta a la LRAU i la resta de normativa aplicable.
  
Procedeix, en conclusió, aprovar definitivament la modificació.
  
Sisé
  
De conformitat amb el que estableix els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha d'exposat anteriorment, la Comissió Territorial d'Urbanisme de Castelló acorda aprovar definitivament la modificació puntual del Pla General de Vila-real relativa a la nova ordenació de l'illa 391.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 26 de març de 2002.- El secretari de la Comissió Territorial d'Urbanisme: Fernando Renau Faubell.